Kalju Schaffrik

Kalju Schaffrik (sündinud 4. aprillil 1938"Tallinna Ühisgümnaasium 1920–2000", lk 67 / [koostaja Ene Liivaste], ilmunud 2000 (Tallinn : Infotrükk), ISBN 9985607880. Lääne-Virumaal Väike-Maarjas Kiltsi asulas) on eesti füüsikaõpetaja.

Kalju Schaffrik õppis aastatel 1945–1952 Kiltsi Põhikoolis. Aastal 1956 lõpetas ta Väike-Maarja Keskkooli. Aastatel 1956–1961 õppis ta Tallinna Pedagoogilises Instituudis ning omandas keskkooli matemaatika- ja füüsikaõpetaja kutse.

 Elukäik 
Alates 1961. aasta sügisest töötas ta õpetajana Tallinna 21. Keskkoolis. Novembris 1962 võeti Schaffrik armeesse, kus sai tankimehaaniku väljaõppe. Ta teenis Ventspilsis ja Kaliningradis.

Alates 1964. aasta sügisest jätkas Schaffrik tööd õpetajana Tallinna 46. Keskkoolis kuni 1973. aastani. Alates 1974. aastast töötab ta Tallinna Ühisgümnaasiumis. Aastal 1977 lõpetas selle kooli 29. lend, mille üks klassijuhatajatest oli Kalju Schaffrik. Ta on olnud klassijuhataja sama kooli 32. lennule (1980), 35. lennule (1983), 42. lennule (1990) ja 58. lennule (2006).Sissekanne Tallinna Ühisgümnaasiumi vilistlaste saidil

Ta oli Tallinna Ühisgümnaasiumi (Tallinna 20. Keskkooli) direktor aastatel 1990–2003. Tallinna Linnavalitsus vabastas ta direktori ametikohalt 3. detsembril 2003. Füüsikatunde andis edasi kuni 2013. aasta kevadeni.

 Isiklikku 
Ta on Richard ja Hilda Schaffriku poeg.

 Viited 

 Kirjandus 
Arvamus klassi suuruse kohta
Tuhkatriinu näeb päikest – Õhtuleht, 8.11.2000.

Välislingid
Foto
Foto põhikooli lõpetamisel
Videolõik tema tunnist 2011

Kategooria:Eesti füüsikaõpetajad
Kategooria:Väike-Maarja Gümnaasiumi vilistlased
Kategooria:Sündinud 1938